钦定古今图书集成/明伦汇编/闺媛典/第355卷 > 《踏莎行》沈宜修〈叶绍袁妻〉
## 钦定古今图书集成/明伦汇编/闺媛典/第355卷 > 《踏莎行》沈宜修〈叶绍袁妻〉

芳草青归，梨花白润。春风又入昭阳鬓。绣窗日静绮
罗闲，金钿二八人如蕣。碧字题眉，红香写晕。青鸾
玉线裙榴衬。若教阿母不须疑，妆台试向飞琼问。

《古谚古语》“心诚怜白发，元情不怡艳色媸。”

女爱不敝席，男懽不尽轮。

宠女不敝席，宠男不敝轩。

《美女入室》，《恶女之仇》。

汉司马相如《子虚赋》，“于是郑女曼姬，被阿緆，揄纻缟，
杂纤罗，垂雾縠襞积褰绉，纡徐委曲，郁桡谿谷，纷纷
霏霏，扬袘戌削蜚襳，垂髾扶舆，猗摩，翕呷萃蔡，下縻
兰蕙，上拂羽盖，错翡翠之葳蕤，缪绕玉绥，眇眇忽忽，
若神仙之髣髴，于是乃相与獠于蕙圃，媻姗勃窣而
上乎金堤。”

《上林赋》：“若夫青琴、宓妃之徒，绝殊离俗，妖冶闲都，靓
妆刻饰，便嬛绰约，柔挠嫚嫚，妩媚纤弱，曳独茧之褕。”
《眇阎易》以戌削。便姗嫳屑，与俗殊服。芬芳沤郁，酷
烈淑郁。皓齿粲烂，宜笑的皪。长眉连娟，微睇绵藐。色
授魂与，心愉于侧。

张衡《思元赋》“载太华之玉女兮，召洛浦之宓如。咸姣
丽以蛊媚兮，增嫮眼而蛾眉。舒訬婧之纤腰兮，扬杂
错之褂徽。离朱唇而微笑兮，颜的礰以遗光。献环琨
与玙缡兮，申厥好之元黄。虽色艳而赂美兮，志浩荡
而不嘉。为材悲于不纳兮，并咏诗而清歌。”歌曰：“天地
烟煴，百卉含花，鸣鹤交颈，雎鸠相和，处子怀春，精魂”
回移。如何淑明，忘我实多。

《定情赋》“夫何妖女之淑丽，光华艳而秀容，断当时而
呈美，冠明匹而无双。”叹曰：“大火流兮草虫鸣，繁霜降
兮草木零，秋为期兮时已征，思美人兮愁屏营。”
七辨“西施之徒，姿容修嫭，弱颜回植，妍夸闲暇，形似削成，腰如约素，淑性窈窕，秀色美艳，鬒发元髻，光可
以鉴。靥辅巧笑，清眸流盼，皓齿朱唇，的皪粲练。于是
红华”曼理，遗芳酷烈。侍夕先生，同兹宴亵。假明兰灯，
指图观列，蝉绵宜愧，夭绍纡折，此女色之丽也，
崔骃《七依》。于是置酒乎䜩游之堂，张乐乎长娱之台。
酒酣乐中，美人进以承宴，调欢欣以解容，回顾百万，
一笑千金，振飞毂以长舞袖，凭细腰以务抑扬。当此
之时，孔子倾于阿谷，柳下忽而更婚，老聃遗其“虚静”，
扬雄失其《太元》。

蔡邕《检逸赋》：“夫何姝妖之媛女，颜炜晔而含荣。普天
壤其无俪，旷千载而特生。余心悦于淑丽，爱独结而
未并。情罔象而无主，意徙倚而左倾。昼骋情以舒爱，
夜托梦而交灵。”

《协和婚赋》：丽女盛饰，晔如春华，
魏陈思王集讽汉广之所咏，觌游女于水滨，燿神景
于中沚，被轻縠之纤罗，遗芳烈而静步，抗皓手而清
歌，歌曰：“望云际兮有好仇，天路长兮往无由，佩兰蕙
兮为谁修，嬿婉绝兮我心愁。”

王粲《七释》，丽才美色，希世特立。丰肤曼肌，弱骨纤形。
鬒发元鬓，修项秀颈。红颜照曜，晔若苕荣。戴明巾之
羽雀，杂华镊之葳蕤。珥照夜之双珰，焕焴爚以垂晖。
锺会《菊花赋》“乃有毛嫱、西施，荆姬秦嬴。妍姿妖艳，一
顾倾城。擢纤纤之素手，雪皓腕而露形。仰抚云髻，俯
弄芳荣。”

晋陆机《七征》，“盖闻沫北有采唐之思，淇上有送予之
叹，关睢以寤寐为戚，溱洧以谑浪为欢，若夫妖嫔艳
女，蒐群擢俊，穆藻仪于令表，茂当年之柔嫚，罄妍规
之绰约，体每变而增闲，秀芳蕤其愉愉，若馀颖之可
餐。”

张协《安石榴赋》，“尔乃頳萼挺蒂，金芽承蕤。荫佳人之
元髻，发窈窕之素女。游女一顾倾城，无盐化为南威。”
梁简文帝《梅花赋》，“于是重闺佳丽，貌婉心娴。怜早花
之惊节，讶春光之遣寒。袷衣始薄，罗袖初单。折此芳
花，举兹轻袖。或插鬓而问人，或残枝而相授。恨鬟前
之大空，嫌金钿之转旧。顾影丹墀，弄此娇姿。洞开春”
牖四卷罗帷。春风吹梅畏落尽，贱妾为此敛蛾眉。花
色持相比，恒愁恐失时。

“何逊《七召》，秦氏独立，燕姬绝世，如短如长，不秾不细，
信耳目之珍冶，乃古今之佳丽，妍姿艳逸，淑性闲华，
效施朱于宋里，结堕马于梁家，折纤腰以微步，呈皓
腕于轻纱，临池正领，拂镜看花，观堵墙以飒沓，倾城
国以喧哗，墨欲归而抽轸，惠将返而回车。又绿珠
绛树，宋腊韩娥，青春婉娩，上客经过，开洞房以命赏，
召”才人而合宴。举轻幔以徐来，隔珠帘而可见。床披
象簟，户垂罗荐。听促柱之方遒，闻度声之始啭。步想
象以顿足，腕蹁跹而拂面。托斜视于遗簪，寄含情而
举扇。又绮霞映水，蛾月生天。解鸳鸯才绣被，拂蛩
距之长毡。烛中帷而动烂，香出帐而微烟。愿横衾以
自昵，脱斜领于君前。

吴均《连珠》，“盖闻艳丽居身，而以蛾眉入妒。”

北周庾信《春赋》：“出丽华之金屋，下飞燕之兰宫，钗朵
多而讶重，髻鬟高而畏风，眉将柳而争绿，面共桃而
竞红。”

《七夕赋》：“于是秦娥丽妾，赵艳佳人。窈窕名燕，逶迤姓
秦。嫌朝床之半故，怜晚节之全新。此时并舍房栊，共
往庭中。缕条紧而贯矩，针鼻细而穿空。”

隋薛道衡《宴喜赋》“乃有丹墀缥碧，柘馆椒宫，徘徊宛
转，掩映玲珑，妖姬淑媛，玉貌花丛，织女下而星落，姮
娥来而月空，澄妆影于歌扇，散衣香于舞风，拭珠沥
于罗袂，传金杯于素手。”

唐白居易《和梦游春诗》：“霞光抱明月，莲艳开初旭。缥
缈云雨仙，氛氲兰麝馥。风流薄梳洗，时世宽妆束。袖
软异文绫，裾轻单丝縠。裙腰银线压梳掌，金筐蹙带
襭紫蒲萄裤，花红石竹。凝情多未语，付意微相瞩。眉
敛远山青，鬟低片云绿。帐牵翡翠带，被解鸳鸯襆。秀
色似堪餐，秾华如可掬。”

《宇文氏妆台记序》：“北州才女，𩔁妍面而咒桃花；东国
王孙，舐娇痕而求獭髓。”

张咏《踏青诗》：“春游千万家，美人颜如花。三三两两映
花立，飘飘似欲乘烟霞。